CELEX: 62007TA0352
Language: sk
Date: 2009-01-14 00:00:00
Title: Vec T-352/07: Rozsudok Súdu prvého stupňa zo 14. januára 2009 – Komisia/Rednap ( Arbitrážna doložka — Zmluvy uzatvorené v rámci štvrtého rámcového programu Európskeho spoločenstva pre výskum, technologický rozvoj a ukážky — Projekty Rise a Healthline — Nesúlad časti deklarovaných výdavkov so zmluvnými ustanoveniami — Vrátenie časti uhradených preddavkov — Konanie pre zmeškanie )

7.3.2009   
            
            
               SK
            
            
               Úradný vestník Európskej únie
            
            
               C 55/24
            
         Rozsudok Súdu prvého stupňa zo 14. januára 2009 – Komisia/Rednap
   (Vec T-352/07) (1)
   
   („Arbitrážna doložka - Zmluvy uzatvorené v rámci štvrtého rámcového programu Európskeho spoločenstva pre výskum, technologický rozvoj a ukážky - Projekty Rise a Healthline - Nesúlad časti deklarovaných výdavkov so zmluvnými ustanoveniami - Vrátenie časti uhradených preddavkov - Konanie pre zmeškanie“)
   (2009/C 55/43)
   Jazyk konania: švédčina
   Účastníci konania
   
      Žalobkyňa: Komisia Európskych spoločenstiev (v zastúpení: D. Triantafyllou a J. Enegren, splnomocnení zástupcovia)
   
      Žalovaný: Rednap AB (Malmö, Švédsko)
   Predmet veci
   Žaloba podaná Komisiou na základe článku 238 ES smerujúca k tomu, aby žalovaný vrátil časť sumy preddavkov uhradených Spoločenstvom v rámci zmluvy č. DE 3010 (DE) Rise a zmluvy č. HC 4007 (HC) Healthline a zaplatil úroky z omeškania
   Výrok rozsudku
   
               1.
            
            
               Rednap AB je povinný vrátiť Komisii sumu 334 375,49 eur.
            
         
               2.
            
            
               Rednap je povinný uhradiť Komisii úroky z omeškania zo sumy 219 125,22 eur od 1. júna 2002 v zákonnej sadzbe stanovenej gréckym právom až do úplného splatenia dlhu, pričom táto sadzba nemôže od 1. augusta 2007 presiahnuť 11,75 % ročne.
            
         
               3.
            
            
               Rednap je povinný uhradiť Komisii úroky z omeškania zo sumy 115 250,27 eur od 31. mája 2002 v zákonnej sadzbe stanovenej gréckym právom až do úplného splatenia dlhu, pričom táto sadzba nemôže od 1. augusta 2007 presiahnuť 11,75 % ročne.
            
         
               4.
            
            
               Rednap je povinný nahradiť trovy konania.
            
         
      (1)  Ú. v. EÚ C 269, 10.11.2007.